Svratite do Tinjana 14. i 15. listopada – počastite se pršutom i uživajte u dobroj zabavi





U Tinjanu Općini istarskog pršuta bit će 14. i 15. listopada održan jedanaesti Internacionalni sajam pršuta. Sajam pršuta već niz godina u Tinjan dovodi brojne posjetitelje, prosječno ovu značajnu manifestaciju središnje Istre u dva dana posjeti više od dvadeset tisuća ljudi. I

zvrsna posjećenost i dobra prodaja sigurno je jedan od razloga zbog kojih je interes izlagača za sudjelovanje na sajmu iz godine u godinu sve veći, kao i šator u kojem se sajam održava.

Iako su prijave još uvijek u tijeku već se sada zna da na sajam osim hrvatskih pršutara stižu i pršutari iz Italije, Slovenije, Njemačke, Austrije i Španjolske. Ljubitelji ove vrhunske delicije moći će kušati više od trideset vrsta pršuta, a koji je bolji procijenit će sami. Svaki je naime, poseban i jednostavno treba doći u Tinjan i kušati ih.

A kako se s pršutom izvrsno sljubljuje sir i vino u ponudi će biti i ovi proizvodi. Ali to nije sve – na vanjskom dijelu sajma i ove će godine u ponudi biti niz drugih proizvoda.

Svečano otvaranje 11. Internacionalnog sajma pršuta zakazano je za 11 sati 14. listopada, a tijekom otvaranja ISAP-a bit će proglašeni i najbolji pršuti u više kategorija.

Internacionalni sajam pršuta u Tinjanu sredinom listopada u ovu općinu donosi i niz zabavnih programa. Tijekom dana u šatoru će posjetitelje zabavljati Duo Provin i Duo Magnolija, a večernji sati subote 14. listopada rezervirani su za koncert Mladena Grdovića kojeg će pratiti Lucky Band. Sigurno ne manje zabavno bit će i posljednje večeri sajma. Naime, u nedjelju će biti održan koncert The Frajli i Replay banda.

Sastavni dio ovogodišnjeg sajma bit će i sportski programi, koji redovito privuku velik broj rekreativaca i zaljubljenika u predvine pejzaže središnje Istre. Pozivamo vas također da pogledate izložbu kosiri, svratite do Zavičajne zbirke Enrica Depiera…

Zaokružite u vašem kalendaru 14. i 15. listopada, svratite do Tinjana – Općine istarskog pršuta, uživajte u izvrsnim delicijama, pogledajte gastro show koji će ove godine imati svoju premijeru, prošećite sajamskim prostorom i uživajte u dobroj atmosferi i pozitivnim vibracijama.

Foto:promo